CELEX: 32022D0302(01)
Language: sk
Date: 2022-02-24 00:00:00
Title: Rozhodnutie Rady z 24. februára 2022, ktorým sa prijíma pozícia Rady k návrhu opravného rozpočtu Európskej únie č. 1 na rozpočtový rok 2022 2022/C 102/03

2.3.2022   
               
               
                  SK
               
               
                  Úradný vestník Európskej únie
               
               
                  C 102/3
               
            
         ROZHODNUTIE RADY
         z 24. februára 2022,
         ktorým sa prijíma pozícia Rady k návrhu opravného rozpočtu Európskej únie č. 1 na rozpočtový rok 2022
         (2022/C 102/03)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä jej článkom 106A,
         so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (1), a najmä na jeho článok 44,
         keďže:
         
                     —
                  
                  
                     rozpočet Únie na rozpočtový rok 2022 sa s konečnou platnosťou prijal 24. novembra 2021 (2),
                  
               
                     —
                  
                  
                     Komisia 28. januára 2022 predložila návrh opravného rozpočtu č. 1 k všeobecnému rozpočtu na rozpočtový rok 2022,
                  
               
                     —
                  
                  
                     prijatie oznámenia o úprave viacročného finančného rámca a prijatie tohto opravného rozpočtu č. 1 k všeobecnému rozpočtu na rok 2022 je nevyhnutnou podmienkou na vykonávanie všetkých programov, ktoré neboli prijaté v roku 2021, prostredníctvom prvej splátky rozpočtových záväzkov a predbežného financovania v rámci týchto programov v roku 2022. Toto preprogramovanie sa týka všetkých 27 členských štátov. Rada musí bezodkladne pristúpiť k prijatiu svojej pozície k návrhu opravného rozpočtu č. 1 k všeobecnému rozpočtu na rok 2022, aby sa zabránilo ďalším oneskoreniam pri vykonávaní programov. Je preto odôvodnené povoliť odchýlku od osemtýždňovej lehoty uvedenej v článku 4 Protokolu 1 o úlohe národných parlamentov v Európskej únii, ktorý tvorí prílohu k ZEÚ, Zmluve o fungovaní Európskej únie a k Zmluve o založení Európskeho spoločenstva pre atómovú energiu,
                  
               ROZHODLA TAKTO:
         
            Jediný článok
            Pozícia Rady k návrhu opravného rozpočtu Európskej únie č. 1 na rozpočtový rok 2022 bola prijatá 24. februára 2022.
            Úplné znenie je k dispozícii na nahliadnutie alebo stiahnutie na internetovom sídle Rady: http://www.consilium.europa.eu/.
         
         
            V Bruseli 24. februára 2022
            
               
                  Za Radu
               
               
                  predsedníčka
               
               A. PANNIER-RUNACHER
            
         
         
            (1)  Ú. v. EÚ L 193, 30.7.2018, s. 1.
         
            (2)  Ú. v. EÚ L 45, 24.2.2022, s. 1.